Source: https://simplyskin.sk/content/7-ochrana-osobnych-udajov
Timestamp: 2020-04-04 18:12:49+00:00
Document Index: 752665

Matched Legal Cases: ['§ 5', '§ 5', '§ 5', '§ 13', 'čl. 15', '§ 21', 'čl. 16', '§ 22', 'čl. 17', '§ 23', 'čl. 18', '§ 24', 'čl. 20']

Ochrana osobných údajov - Simplyskin.sk
Ochrana osobných údajov – SIMPLY SKIN, s.r.o.
dávame Vám do pozornosti, že pri spracúvaní Vašich osobných údajov sa riadime zákonom č. 18/2018 Z. z. o ochrane osobných údajov v znení neskorších predpisov (ďalej ako „ZOOÚ“), priamo vykonateľným nariadením Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej ako „Nariadenie“), ako aj súvisiacimi právnymi predpismi.
Venujte preto pozornosť nasledujúcemu textu, v ktorom sa dozviete dôležité informácie o spracúvaní Vašich osobných údajov – hlavne aký je mechanizmus nakladania s Vašimi osobnými údajmi (aké osobné údaje o vás zhromažďujeme a ako ich ďalej používame) a akým spôsobom nás, v prípade Vašich otázok k spracúvaniu osobných údajov, môžete kontaktovať.
Tieto informácie o ochrane osobných údajov (ďalej ako „Informácie“) slúžia na informovanie dotknutých osôb o spracovaní ich osobných údajov, ktoré budú spoločnosti SIMPLY SKIN, s.r.o., so sídlom Podháj 2326/41, 974 05 Banská Bystrica, IČO: 47 000 279, ktorá je zapísaná v obchodnom registri Okresného súdu Banská Bystrica, odd. Sro, vl. č. 23682/S (ďalej ako „SIMPLY SKIN“), poskytnuté v súvislosti s používaním internetového obchodu SIMPLY SKIN nachádzajúceho sa na adrese www.simplyskin.sk (ďalej ako „internetový obchod SIMPLY SKIN“), s uzatvorením kúpnej, či inej zmluvy alebo za iným účelom.
Prevádzkovateľom internetového obchodu SIMPLY SKIN, v ktorom sú spracúvané Vaše osobné údaje je v zmysle článku 4 ods. 7 Nariadenia a ustanovenia § 5 písm. o) ZOOÚ spoločnosť SIMPLY SKIN, s.r.o., so sídlom Podháj 2326/41, 974 05 Banská Bystrica, IČO: 47 000 279, ktorá je zapísaná v obchodnom registri Okresného súdu Banská Bystrica, odd. Sro, vl. č. 23682/S.
Zákazníkom sú pre účely spracovávania osobných údajov fyzické osoby po dovŕšení 16 rokov veku, ktoré sú používateľmi internetového obchodu SIMPLY SKIN, a ich osobné údaje sú spoločnosťou SIMPLY SKIN spracovávané v zmysle článku 4 ods. 2 Nariadenia a ustanovenia § 5 písm. e) ZOOÚ. V súlade s článkom 4 ods. 1 Nariadenia a ustanovením § 5 písm. n) ZOOÚ je zákazník dotknutou osobou. Osoba mladšia ako 16 rokov veku musí požiadať o rodičovský súhlas s využívaním našich služieb.
Osobné údaje, ktoré prevádzkovateľ spracováva sú:
V prípade nakupovania bez registrácie: meno, priezvisko, telefónne číslo, adresa elektronickej pošty, poštová adresa, fakturačná adresa, bankové spojenie
V prípade nakupovania s registráciou: meno, priezvisko, telefónne číslo, adresa elektronickej pošty, poštová adresa, fakturačná adresa, bankové spojenie, požívateľské meno, dátum a čas registrácie.
Pre interné účely prevádzkovateľa: údaje o tovare, cene nákupov, dátum a čas objednávky, údaje o uplatnených zľavách, bankové spojenie, údaje o platbách kartou (iba posledné 4 čísla platobnej karty), IP adresa, webový prehliadač zariadenia.
Prevádzkovateľ spracúva osobné údaje na základe súhlasu zákazníka (dotknutej osoby) so spracúvaním svojich osobných údajov na konkrétne účely a / alebo za účelom plnenia na základe zmluvy, ktorej zmluvnou stranou je dotknutá osoba.
Prevádzkovateľa môžete s otázkami týkajúcimi sa spracúvania Vašich osobných údajov kontaktovať prostredníctvom e-mailu na adrese info@simplyskin.sk, telefonicky na: +421 904 526 177 alebo poštou na adrese SIMPLY SKIN uvedenej vyššie.
Pri predaji tovaru prostredníctvom internetového obchodu SIMPLY SKIN, je medzi zákazníkom, ako kupujúcim, a prevádzkovateľom internetového obchodu SIPMLY SKIN, ako predávajúcim, uzatvorená kúpna zmluva. Za účelom uzatvorenia a realizácie tejto kúpnej zmluvy dochádza v súlade s článkom 6 ods. 1 písm. b) Nariadenia a s ustanovením § 13 ods. 1 písm. b) ZOOÚ ku spracúvaniu osobných údajov zákazníka. Realizáciou kúpnej zmluvy, ako je uvedené v predchádzajúcej vete, je predovšetkým vybavenie objednávky zákazníka, súvisiaca komunikácia so zákazníkom, odovzdanie objednávky spoločnosti zabezpečujúcej prepravu tovaru, vedenie príslušnej evidencie pre účely reklamácií, vedenie účtovníctva a podobne.
V prípade, že sa zákazník registruje do internetového obchodu SIMPLY SKIN, budú v súvislosti s touto registráciou spracúvané jeho osobné údaje, a to na účely, ku ktorým poskytol zákazník pri registrácií súhlas. Zaškrtnutím kolónky „Súhlasím so spracovaním mojich osobných údajov.“ a nasledovným potvrdením tohto súhlasu tlačidlom „REGISTROVAŤ“ vyjadruje zákazník slobodný, konkrétny, informovaný a jednoznačný súhlas so spracovaním svojich osobných údajov na účely registrácie (vytvorenia, vedenia a prípadných zmien zákazníckeho účtu, zaradenia do vernostného programu a podobne) a interných účelov prevádzkovateľa. Zaškrtnutím iných kolóniek súhlasov uvedených v internetovom obchode SIMPLY SKIN, vyjadruje zákazník zákonný súhlas so spracovaním svojich osobných údajov na účel, ktorý je vždy uvedený pri príslušnej kolónke (napr. zasielanie obchodných oznámení a podobne). Osobné údaje zákazníka budú spracovávané iba na tie účely, ku ktorým poskytne súhlas alebo za účelom plnenia zmluvy.
Vaše osobné údaje spracúvame za účelom poskytovania našich služieb a ich neustáleho zlepšovania (spracovanie objednávok, zákaznícka podpora, komunikácia a podobne).
Nákup: Vaše osobné údaje spracúvame za účelom plnenia zmluvy (na účely spracovania objednávky a daňového dokladu, spracovania platieb za objednaný tovar, poskytnutia informácií o objednávke a jej stave, prípadného poskytnutia zliav, doručenia objednaného tovaru a podobne). Tieto Vaše osobné údaje spracúvame na základe uzatvorenej zmluvy.
Registrácia: Vaše osobné údaje spracúvame za účelom vedenia databázy registrovaných užívateľov. Tieto Vaše osobné údaje spracúvame len na základe Vami udeleného zákonného súhlasu. V súlade s platnou legislatívou je tento Váš súhlas dobrovoľný a kedykoľvek odvolateľný.
Marketing: Vaše osobné údaje spracúvame za účelom posielania obchodných informácií o produktoch a rôznych akciách prostredníctvom e-mailu. Tieto Vaše osobné údaje spracúvame len na základe Vami udeleného zákonného súhlasu. V súlade s platnou legislatívou je tento Váš súhlas dobrovoľný a kedykoľvek odvolateľný.
Za účelom vybavenia objednávky zákazníka prevádzkovateľom je poskytnutie osobných údajov zákazníka povinné. Bez ich poskytnutia nie je možné objednávku zákazníka vybaviť. V ostatných prípadoch (registrácia, marketing) je poskytnutie osobných údajov zákazníka dobrovoľné.
Vaše osobné údaje spracúvame a budeme uchovávať
v prípade plnenia z kúpnej zmluvy po dobu nevyhnutnú na zaistenie všetkých práv a povinností vyplývajúcich z kúpnej zmluvy, t. j. počas objednávky a záručnej lehoty najdlhšie však 5 rokov odo dňa registrácie alebo odo dňa vykonania posledného nákupu;
účtovné doklady spojené s objednávkou uchovávame v zmysle platných právnych predpisov 10 rokov po roku, ktorého sa týkajú;
v prípade zasielania marketingových informácií budeme Vaše osobné údaje uchovávať 5 rokov od dátumu poskytnutia súhlasu alebo do odvolania.
Po ukončení doby uchovávania zabezpečíme bezodkladnú likvidáciu nami spracúvaných a uchovávaných Vašich osobných údajov.
Internetové stránky, na ktorých sa nachádza internetový obchod SIMPLY SKIN a prevádzkovateľom používané iné systémy zabezpečujeme pomocou technických a iných opatrení proti strate, zničeniu a zneužitiu Vašich osobných údajov, proti prístupu neoprávnených osôb a proti ich pozmeňovaniu či rozširovaniu. Vaše osobné údaje od Vás dostávame v zakódovanej podobe za použitia kódovacieho systému SSL (secure socket layer). U všetkých našich spracovateľov osobných údajov požadujeme súlad ich systémov s Nariadením a ZOOÚ.
Osobné údaje poskytnuté zákazníkom musia byť za účelmi uvedenými vyššie zdieľané s tretími stranami (rozdielne pri nákupe, registrácii, či marketingu). Vaše osobné údaje sú však zdieľané len v nevyhnutnom rozsahu s našimi:
sprostredkovateľmi platobných služieb: spoločnosťami vydávajúcimi kreditné karty, poskytovateľmi platobných služieb s cieľom spracovania platieb a bankami na základe Vašej objednávky a plnenia kúpnej zmluvy,
prepravcami s cieľom dodania Vami objednaného tovaru a riešenia nárokov z vád tovaru,
ďalšími poskytovateľmi služieb, tretími stranami zapojenými do spracovania dát (poskytovatelia IT služieb, marketingové agentúry),
tretími stranami (napríklad s právnymi alebo finančnými zástupcami a so súdmi za účelom vymáhania pohľadávok, s tretími osobami za účelom spracovania daňových dokladov alebo plnenia našich ďalších zákonných povinností a podobne).
Práva zákazníka pri spracúvaní osobných údajov
Máte právo na odvolanie súhlasu so spracúvaním osobných údajov. Tento súhlas môžete kedykoľvek odvolať zaslaním písomnej žiadosti e-mailom na adresu info@simplyskin.sk alebo poštou na adresu SIMPLY SKIN. Odvolanie súhlasu so spracovaním osobných údajov nemá vplyv na spracúvanie Vašich osobných údajov pred jeho účinným odvolaním.
Máte právo na prístup k Vašim osobným údajom v zmysle čl. 15 Nariadenia a ustanovenia § 21 ZOOÚ. Na základe Vašej žiadosti ste oprávnený na poskytnutie informácií od nás aké osobné údaje a v akom rozsahu o Vašej osobe spracúvame a na poskytnutie kópie o Vás spracúvaných osobných údajov. Upozorňujeme, že týmto konaním nemôžu byt obmedzené práva tretích strán.
Máte právo na opravu alebo doplnenie osobných údajov v zmysle čl. 16 Nariadenia a ustanovenia § 22 ZOOÚ. Osobné údaje musia byť správne, aktuálne a pravdivé. Máte právo podať žiadosť na základe na opravu nesprávnych a na doplnenie neúplných osobných údajov o Vašej osobe.
Máte právo na vymazanie osobných údajov v zmysle čl. 17 Nariadenia a ustanovenia § 23 ZOOÚ. Máte právo požiadať o vymazanie Vašich osobných údajov, ak sa účel spracúvania skončil alebo sú osobné údaje spracúvané nezákonne.
Máte právo na obmedzenie spracúvania osobných údajov, teda na podanie žiadosti o blokovanie Vašich osobných údajov v zmysle čl. 18 Nariadenia a ustanovenia § 24 ZOOÚ.
Máte právo na prenos osobných údajov spracúvaných o Vašej osobe v zmysle čl. 20 Nariadenia. Máte právo na základe žiadosti získať osobné údaje ktoré o Vás spracúvame v štruktúrovanom, bežne používanom a strojovo čitateľnom formáte a máte právo požiadať o prenos týchto osobných údajov ďalšiemu prevádzkovateľovi, a to v prípade, že je to technicky možné. Upozorňujeme, že týmto konaním nemôžu byt obmedzené práva tretích strán.
Všetky Vaše práva týkajúce sa spracúvania osobných údajov si môžete uplatniť zaslaním písomnej žiadosti e-mailom na adresu info@simplyskin.sk alebo poštou na adresu SIMPLY SKIN. Na Vašu žiadosť týkajúcu sa spracúvania osobných údajov o Vašej osobe sa budeme snažiť odpovedať bez zbytočného odkladu, najdlhšie však do jedného mesiaca od jej doručenia. V prípadoch hodných osobitného zreteľa môže byť lehota podľa predchádzajúcej vety predĺžená o ďalšie dva mesiace, a to aj opakovane. V každom prípade Vás budeme predĺžení tejto lehoty spolu s dôvodmi jej predĺženia informovať do jedného mesiaca od doručenia žiadosti. Informácie týkajúce sa spracúvania osobných údajov sa poskytujú bezplatne. Upozorňujeme Vás, že v prípade, že by Vaše žiadosti často sa opakujúce, prípadne zjavne neprimerané, sme oprávnení požadovať za ich vybavenie primeraný administratívny poplatok.
Ak sa domnievate, že spracúvanie Vašich osobných údajov je v rozpore s týmito podmienkami, Nariadením, ZOOÚ, či inými platnými a účinnými právnymi predpismi, máte právo podať návrh na začatie konania dozornému orgánu, ktorým je Úrad na ochranu osobných údajov SR, Hraničná 12, 820 07 Bratislava. Avšak v záujme čo najrýchlejšieho dohodnutia nápravy odporúčame najskôr kontaktovať SIMPLY SKIN.
Deň zverejnenia (nadobúdajú platnosti a účinnosti) podmienok ochrany osobných údajov: 25.05.2018